KISKŐRÖS VÁROS POLGÁRMESTERE
ELŐTERJESZTÉS

(a Képviselő-testület 2010. július 21-i rendkívüli ülésére)

TÁRGY: 
A KISKŐRÖS ÉS TÉRSÉGE IVÓVÍZMINŐSÉG-JAVÍTÓ ÖNKORMÁNYZATI TÁRSULÁS TÁRSULÁSI MEGÁLLAPODÁSÁNAK MÓDOSÍTÁSA
A Képviselő-testület a 7/2010. sz. határozatával tagként belépett a Kiskőrös és Térsége Ivóvízminőség-javító Önkormányzati Társulásba, és elfogadta a társulási megállapodást, majd a 28/2010. sz. határozatával jóváhagyta annak módosítását.

A Társulás Tanácsa a 2010. július 5-én megtartott ülésén döntött arról, hogy egyetért Soltvadkert Város, valamint Császártöltés és Kunszállás községek társuláshoz történő csatlakozásával, valamint a Soltvadkert által kezdeményezett, a Társulási megállapodást érintő, kisebb módosításokkal. 
A helyi önkormányzatok társulásairól és együttműködéséről szóló 1997. évi CXXXV. tv. 4. §. (1) bekezdése értelmében a társulási megállapodás módosításához, valamint a társuláshoz történő csatlakozáshoz való hozzájárulásról a résztvevő önkormányzatok képviselő-testületeinek minősített többséggel meghozott döntése szükséges.
A fentiek alapján javasolom, hogy a Képviselő-testület a határozat-tervezetben foglaltak szerint járuljon hozzá Soltvadkert, Császártöltés és Kunszállás települések Társuláshoz történő csatlakozásához, valamint a társulási megállapodás módosításához.

Kiskőrös, 2010. július 13.

Domonyi László sk.

polgármester

HATÁROZAT-TERVEZET

1. 
Kiskőrös Város Képviselő-testülete a helyi önkormányzatok társulásairól és együttműködéséről szóló 1997. évi CXXXV. tv. 4. §. (1) bekezdésében foglalt rendelkezések alapján hozzájárul ahhoz, hogy Soltvadkert Város, valamint Császártöltés és Kunszállás Községek csatlakozzanak a Kiskőrös és Térsége Ivóvízminőség-javító Önkormányzati Társuláshoz.

2. 
A Képviselő-testület egyetért a Kiskőrös és Térsége Ivóvízminőség-javító Önkormányzati Társulás Társulási Megállapodásának a mellékletben foglaltak szerinti módosításával.

3. 
A Képviselő-testület felhatalmazza a polgármestert a módosításokkal egységes szerkezetbe foglalt Társulási Megállapodás aláírására.

